**Greit å vite:** Qatar er en stat i Midtøsten. Det bor nesten 3 millioner mennesker der. Qatar er et monarki. Konge-familien Al Thani styrer landet.

| **Når jeg leser …** | **da betyr det …** |
| --- | --- |
| arbeids-innvandrer, en | en person som jobber i et fremmed land |
| dekke, å | det at pressen skriver eller forteller om noe |
| dynasti, et | en familie der en stilling går i arv i generasjoner |
| emir, en | en adelig tittel i muslimske land, en leder |
| fryktelig | forferdelig, fælt, skrekkelig |
| kritisere, å | å gi en vurdering av |
| kommentere, å | her: å komme med kommentarer i en avis eller på TV |
| kongress, en | en stor sammen-komst av politikere eller fag-personer |
| monarki, et | en stats-form, en konge, dronning, emir eller fyrste er stats-overhode |
| migrant, en | en person som flytter fra et land til et annet |
| menneske-rett, en | en rettighet som gjelder alle mennesker overalt |
| omdømme, et | en oppfatning andre har av noe eller noen |
| rolle-modell, en | et forbilde for andre |
| stadion, et | et idretts-anlegg der folk kan se på fra tribuner |
| tildele (VM), å | å gi til, å overrekke |
| VM | verdens-mesterskap med hensikt å kåre en mester |

# 597 – Fra fotballfest til kamp om menneske-rettigheter

# Klar Tale nr. 45 / 2022

De fleste som bor i Qatar, er fra andre land. De er i Qatar for å jobbe (arbeids-innvandrere). Samfunnet er moderne. Samtidig beholder de tradisjonelle verdier. Den offisielle religionen er islam.

Qatar har mye olje og gass. Det har gjort dem rike.

Staten skal nå være vert for VM i fotball for menn. Det har ført til mye kritikk. Årsaken er Qatars brudd på menneske-rettigheter, ifølge organisasjoner som Amnesty.

Norges Fotball-forbund har engasjert seg sterkt i saken. President Lise Klaveness holdt en torden-tale under kongressen til Fifa, Det internasjonale fotball-forbundet. Hun sa klart ifra hva hun mente om at Fifa ga VM til Qatar. Klaveness fikk både skryt og kritikk etter talen.

Fifa bør være en rolle-modell, mener hun.

# Spørsmål:

# 1: Hva heter landet som skal arrangere (være vert for) fotball-VM?

# Svar:

# 2: Hvorfor får landet kritikk?

Svar:

# 3: Hva kan du fortelle om styre-formen i landet?

# Svar:

4: Hva sier Sindre Stranden Tollefsen om VM-arrangøren?

# Svar:

# 5: Hvilken organisasjon jobber han for? Svar:

# 

# 6: Hvem er Mina Finstad Berg?

# Svar:

# 

# 7: Hva skal hun gjøre under VM? Svar:

# 8: Hva er Fifa?

# Svar:

**Oppgave: Sett ordene på rett sted i teksten**

dynastiet

til

sport

makt

ham

har

på

monarki

VM

emir

Qatars hersker

Qatar er et \_ \_ \_ \_ \_ \_ \_. Konge-familien har all \_ \_ \_ \_. Emir Sheikh Tamim bin Hamad Al Thani leder Qatar. En \_ \_ \_ \_ er en leder eller et stats-overhode i et emirat. Al Thani-familien \_ \_ \_ styrt Qatar i 150 år. Familien hører til Mudari-stammen i Bani Tamim-folket. De kommer fra et område i dagens Saudi-Arabia.

Muhammad ibn Thani grunnla \_ \_ \_ \_ \_ \_ \_ \_ \_. Han styrte Qatar \_ \_ slutten av 1800-tallet. Storbritannia støttet \_ \_ \_ som leder av Qatar. Noe som la grunnlaget for at de kunne bli selvstendig fra britene i 1971. Etterfølgeren Jassim regnes som Qatars grunnlegger. Statens nasjonal-dag er dagen da han kom \_ \_ \_ makten, 18. desember.

Dagens emir har styrt siden 2013. Han er 42 år gammel.

Qatar satser på \_ \_ \_ \_ \_. Og emir Tamim bin Hamad har vært viktig i dette arbeidet. Nå arrangerer de \_ \_ i fotball for herrer.

*Kilder: FN, Store norske leksikon*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.